ທ່ານຄລິນຕັນສະເໜີຄໍາຕອບ ຕໍ່ບັນຫາເສດຖະກິດ ໃນປື້ມເຫລັ້ມໃໝ່ຂອງທ່ານ (ເບິ່ງວີດິໂອລາວ-ອັງກິດ)
ປື້​ມ Back to Work ຂອງ​ທ່ານ​ຄ​ລິນ​ຕັນ​ ສ່ວນ​ໃຫຍ່​ແມ່ນ​ສົ່ງ​ເສີມ​ນະ​ໂຍບາຍ​ຕ່າງໆ​ທີ່​ສອດຄ່ອງ​ກັບ​ຂອງ​ປະທານາທິບໍດີ​ໂອ​ບາ​ມາ
ພ້ອມກັບທີ່ອັດຕາການຫວ່າງງານຂອງສະຫະລັດ ຍັງດື້ດຶງຢູ່ລະດັບ 9 ເປີເຊັນ ໃນເວລານີ້ ໂດຍບໍ່ຍອມຫລຸດລົງເລີຍນັ້ນ ອະດີດປະທານາທິບໍດີ ບິລ ຄລິນຕັນ ໄດ້ນໍາສະເໜີແຜນການແກ້ໄຂເສດຖະກິດຂອງທ່ານ ຢູ່ໃນປື້ມທີ່ທ່ານຂຽນຂຶ້ນມາ ຜູ້ສື່ຂ່າວວີໂອເອ Alex Villarreal ມີລາຍງານ ກ່ຽວກັບປື້ມເຫລ້ມໃໝ່ຂອງທ່ານຄລິນຕັນ  ທີ່ມີຊື່ວ່າ Back to Work ຫລື ກັບຄືນສູ່ວຽກ ຊຶ່ງດາຣາມີລາຍລະອຽດມາສະເໜີທ່ານໃນອັນດັບຕໍ່ໄປ ຄໍາຕອບຕ່າງໆຂອງອະດີດປະທານາທິບໍດີຄລິນຕັນ ຕໍ່ສະພາວະເສດຖະກິດທີ່ກໍາລັງລົ້ມລຸກ ຄຸກຄານຢູ່ໃນເວລານີ້ ກໍຄືປື້ມ Back to Work ຂອງທ່ານ ແມ່ນມີວາງຂາຍຢູ່ໃນຮ້ານຂາຍ ປື້ມ ໃນນະຄອນຫລວງວໍຊິງຕັນດີຊີ ລູກຄ້າມາຊີ້ປຶ້ມ ນາຍ Ron Collins ສັງກັດພັກເດໂມແຄຣທ ທີ່ຜິດຫວັງໃນໂຕປະທານາ ທິບໍດີ ບາຣັກ ໂອບາມາ ເອີ້ນທ່ານຄລິນຕັນວ່າເປັນລົມຫາຍໃຈຂອງອາກາດສົດບໍລິສຸດ ແລະກ່າວວ່າ: ຄລິນຕັນ ສ່ວນໃຫຍ່ແມ່ນສົ່ງເສີມ ນະໂຍບາຍຕ່າງໆທີ່ສອດຄ່ອງ ກັບຂອງປະທານາທິບໍດີໂອບາ ມາ ເຊັ່ນການໃຊ້ຈ່າຍເງິນຫລວງ ເພື່ອຊຸກຍູ້ເສດຖະກິດແລະການ ລົງທຶນໃສ່ເທັກໂນໂລຈີ່ສີຂຽວທີ່ ຮັກສາສິ່ງແວດລ້ອມນັ້ນ ແຕ່ທ່ານຄລິນຕັນໂຍນຄວາມຜິດ ໃຫ້ປະທານາທິບໍດີໂອບາມາ ແລະສະມາຊິກພັກເດໂມແຄຣທ ຄົນອື່ນໆ ທີ່ບໍ່ສາມາດຮ່າງສານ ທີ່ເປັນແກນກາງມີເນື້ອໃນອັນ ດຽວກັນ ເພື່ອຕ້ານຢັນຈຸດຢືນ ຂອງພັກຣີພັບບລິກັນ ທີ່ສະໜັບສະໜູນລະບົບພາສີຕໍ່າແລະລັດຖະບານທີ່ມີຂະໜາດ ນ້ອຍລົງນັ້ນ ທ່ານ Matt Dallek ຄູສອນປະວັດສາດແລະການເມືອງທີ່ສູນກາງວໍຊິງຕັນ ຂອງມະຫາ ວິທະຍາໄລລັດແຄລິຟໍເນຍ ຫລື University of California Washington Center ກ່າວວ່າ: “ ປື້ມຂອງທ່ານ ບິລ ຄຣິນຕັນ ກ່າວວ່າ ການຜິດຖຽງກັນດ້ານການເມືອງກ່ຽວກັບການຍົກ ລະດັບເພດານໜີ້ສິນຂຶ້ນນັ້ນ ໄດ້ເຮັດໃຫ້ພາບພົດຂອງປະເທດຊາດ ເບິ່ງຄືວ່າອ່ອນແອແລະ ສັບສົນ ແຕ່ບັດນີ້ທ່ານກ່າວວ່າ ທ່ານຜິດທີ່ຄິດວ່າ ທ່ານໂອບາມາຈະສາມາດຜັກດັນເລຶ່ອງນີ້ ໃຫ້ລຸລ່ວງໄປໄວຂຶ້ນ ທາງທໍານຽບຂາວເອງກໍໄດ້ຖືເບົາ ຄໍາສະເໜີແນະຕ່າງໆທີ່ວ່າ ມີຄວາມເຄັ່ງຕຶງນັ້ນ ທ່ານ Jay Carney ໂຄສົກທໍານຽບຂ່າວ ກ່າວວ່າ: ແລະຂະນະທີ່ເວລາເລືອກຕັ້ງປະທານາທິບໍດີຍັງເຫລືອອີກພຽງນຶ່ງປີນັ້ນທັດສະນະຂອງທ່ານ ຄລິນຕັນ ທີ່ໄດ້ພົ້ນຈາກຕໍາແໜ່ງປະທານາທິບໍດີໄປ ເມື່ອສິບປີກ່ອນ ພ້ອມກັບມີເງິນເຫລືອ ງົບປະມານແລະອັດຕາການຫວ່າງງານຕໍ່າກວ່າສີ່ເປີເຊັນເຄິ່ງນັ້ນ ກໍອາດຈະນໍາເອົາເຊື້ອໄຟ ໃໝ່ໆ ມາສູ່ການອະພິປາຍກັນເລຶ່ອງເສດຖະກິດຂອງຊາດກໍໄດ້